Наблюдават ви!
Правителството има тайна система, машина,
която ви шпионира ежечасно и ежеминутно.
Създадох я да предвижда терористични атаки, но Машината "вижда" всичко -
брутални престъпления, включващи обикновени хора.
Правителството счита тези хора за маловажни. Ние не.
Преследвани от службите, ние действаме нелегално.
Няма да ни откриете. Но ако сте жертва или престъпник
и номерът ви излезе, ние ще открием вас.
ИЗДИРВАН 02х08 ДЪЛГЪТ ЗОВЕ
Спри тук, момче. Искаш ли да изкараш $500?
Дай ми номера на телефона си, обикаляй района и чакай обаждането ми.
Другите ще получиш като дойдеш да ме вземеш.
Откри ли новия номер, Финч? - Мисля, че да.
Фърмин Ордоньес, 38 годишен кубинец. Един от 42 000-те таксиджии в Ню Йорк.
Винаги плаща сметките си навреме, и има завидна кредитна история.
Но вчера е изпразнил спестовната си сметка.
Може би е загазил. Или скоро ще загази.
При положение, че вероятността да го убият, е с 30% по-висока
отколкото при останалите професии, по-добре да сме плътно край него.
Защото не се знае кой ще се качи в таксито.
Докъде? - 25-та и Бродуей.
Но не бързайте, лесно ми прилошава. - Ако ви прилошее,
има хартиени кърпи на облегалката. - Благодаря.
Фърмин Ордоньес - избягал от Куба през '05-та.
Бил изгряваща звезда като питчър, но скъсал връзка в рамото
на квалификациите през '07-ма. - Жалко, че се е увредил.
Имал е страхотно хвърляне. - Докато животът го е хвърлил
от Висшата лига до анонимен бакшиш. - Без съмнение кофти промяна.
Да видим какво още ще открием.
Знам, че предпочиташ компютъра в колата, Финч,
но защо не пробваш да си побъбрите? - Потърпи, г-н Рийз.
На мен ли говорите? - Всъщност да, чух за колегата ви,
обран от клиент на 11-то авеню миналата седмица. Неприятна работа.
Да, трябва да внимаваш кого качваш. - Сигурно е трудно да се разправяш
с всякакви клиенти ежедневно. - Понякога. Като го видя в огледалото
не знам добър ли е, лош ли е. - Представям си какво е.
Макар че сигурно вече имате набито око. Какво мислите за мен?
Хубав костюм. Не много модерен.
С изключение на кърпичката. Но сте възпитан, спретнат, образован…
С тая жилетка… знам ли, може би професор или…
Сетих се, библиотекар ли сте? - Ами, да. Нещо такова.
Задръжте рестото. - Сериозно? Благодаря.
Имаме звук, образ и GPS в таксито, г-н Рийз.
Не го изпускай. Заплахата може да е от който и да е от осемте милиона души
в тоя град. - Следвам го плътно.
През GSM-а на Ордоньес прихващам телефоните на клиентите му.
Знам я тая кучка. Не ми минават тия.
Ще го убия. - Помня, че тук беше поле.
Стрелях зайци на 10 метра от тук. - Ама че образи се качват при Фърмин.
И явно не всички са трезви. - Ей, амиго,
пусни мача. - Съжалявам, няма бейзбол.
Как така? Предават го на 880 АМ. - Не мога, радиото не работи.
Хайде бе, човек! Пусни мача!
Удари още веднъж и ще стане голям проблем.
Ей!
Дължиш ми пари!
Ей!
Не знам дали проблемът на Ордоньес е пияният, радиото или самият бейзбол.
След случилото се с рамото, вероятно просто го отбягва.
Проучването на всеки негов клиент ми е непосилно.
Не е арестуван, няма жалби в комисията по превозите.
Изпращам ви данните от GPS-а му за последните 36 часа.
От GPS-а му? Сигурна съм, че си ги получил по каналния ред.
Не точно. Но ако това ще ви успокои, мога да хакна мрежата им
и да вмъкна заявка. Ще стане за минути. - Зарежи.
Ще ги сравня с криминалния бюлетин и ще звънна ако изскочи нещо.
Вечно ще съм ви задължен, детективе. О, как мина срещата с детектив Бийчър?
Ако съдя по гласа ви, чудесно.
Скандалът "ЧР" - делата са насрочени
ЧР - анализ на организацията
Преди малко се чух с Елаяс. Каза да не работим повече с ЧР.
И без това повечето са мъртви или в затвора. Не знам остана ли някой.
Разследването на ФБР затихва. Моят човек във ФБР каза,
че Донъли се перчел, че е закопал ЧР. - Само че ние сме тук.
Но имаме по-голям проблем. - Никой няма да ни изпее.
Погрижил съм се за това. - Никакви грешки, приятелю.
Ние сме бизнесмени, а всеки бизнес се нуждае от пари, от приходи.
Ще отнеме време. Трябва да намерим нови таланти,
да се организираме. - Направихме тактическа грешка
като обърнахме гръб на Елаяс. Дори от затвора той управлява града.
Нужна ни е подкрепата му. - Няма да е лесно.
Срещни се с тях. Време е за примирие, да тръгнем пак по стария път…
За общото ни благо.
И един съвет - нека на срещата няма изненади…
Не се тревожи. Ще взема подкрепление.
Детектив Фъско, днес е щастливият ти ден. Събирам екип.
Уреждам среща… с хората на Елаяс.
Фърмин ще прави почивка, Финч. - Азис.
Фърмин. - Здрасти, човеко. Стана ли?
Да, казах ти, че ще намеря купувач. - Хубаво, трябват ми, отивам там.
Хубаво.
800 за лаптопа.
Нямаш ли ми доверие? - Няма такова нещо.
Добре. Благодаря ти.
Много ти благодаря, човеко. - Успех, приятелю.
Финч, мисля, че знам къде са спестяванията на таксиджията.
Разкарва ги със себе си в момента.
Сигурно сме пропуснали нещо. Дългове от комар? Наркодилър ли е?
Каквото и да е, скоро ще се разбере.
Изглежда се кани да купи нещо или да изплати голям дълг.
А… сеньор Мендоса. - Фърмин. Заповядай.
40 хиляди за Мария и Хорхе, както се бяхме разбрали.
Нали няма да им се случи нищо по пътя дотук?
А… това е последната снимка на жена ми и детето.
Има малък проблем, Фърмин.
Цената се вдигна. - В смисъл?
В смисъл, че парите стигат само за Мария или Хорхе, не и за двамата.
Не! Сеньор Мендоса, недейте така!
Знаете, че в Куба става опасно за тях. Мария каза, че съседите я подозират.
Усетили са, че Мария и Хорхе ще бягат. Ако властите разберат,
ще я арестуват по подозрение. - Фърмин, да не се познаваме от вчера?
Помогнах ти, когато всички ти бяха обърнали гръб.
Изправих те на крака след операцията, когато кариерата ти пропадна.
Цената не зависи от мен. - И откъде да взема още $40 000?
Това е страната на неограничените възможности, приятелю.
Ще измислиш нещо.
Ордоньес е отчаян, Финч. Блъскал се е пет години с таксито
за прехвърлянето на жена си и детето. - Изглежда ще направи някоя глупост.
Кой знае какво ще направи, за да докара семейството си?
Хакнах базата данни на Куба. Изненадващо прост софтуер.
Несъмнено подарък от руснаците. - Не ми казвай, че Фидел е мъртъв.
Всъщност е така. А двойникът му е болен от рак.
Кубинците имат досие на всеки бежанец. Оказа се, че Ордоньес им е бил питчър
в националния от 2000-та до 2005-та, когато забегнал в Щатите.
Искал е да осигури жена си и детето. - Куба въведе наблюдението
много преди да изобретим камерите и цифровите мрежи.
Ако хванат семейството му да бяга, жена му отива в затвора.
Значи затова Ордоньес така отчаяно иска да ги измъкне от там.
Отчаянието води до отчаяни действия. Стой плътно до него, г-н Рийз.
Ордоньес изключи апарата - отказа се от работата.
Кого ли чака? - Акоста! Акоста! Насам, човече!
Обърни се, Акоста! Прекрасно семейство! - Рафаел Акоста.
Играе втора база за "Ню Йорк". - Рафаел Акоста? Ама разбира се.
Избягали са заедно през 2005-та. Измъкнали се от хотела в Холандия
по време на международен турнир. - Акоста се представя добре.
Повече от добре, г-н Рийз. В топ 10 на лигата е от три години.
Ти си бейзболен алманах, Финч. Трябва по-често да ходиш на мачове.
Кой ти каза, че не ходя? - Здрасти, Рафи.
Фърмин. Как си, братле? - А бе, не много добре.
Едва те познах, забравихме се. - Не ми е много до бейзбол.
Да. Как е рамото, човече? - А, добре е.
Слушай, човече, кофти ми е да ти искам пари, ама…
… трябват ми малко за семейството. - О, да, да.
Разбирам, а… Как са те?
Не знам много, Рафи. Знаеш ли, не съм… ги виждал от доста време.
Още се опитвам да ги измъкна от там. - Заповядай, човече.
Просто… ги вземи. Взимай.
Успех, Фърми. Скъпа, да тръгваме.
Ордоньес можеше да успее като Акоста.
А сега иска само да си върне семейството.
Детективе, срещата с хората на Елаяс е тази сутрин. Ще минем да те вземем.
Не ме бройте. - Имаш твърде много кирливи ризи,
не ме предизвиквай. Да не споменавам двата трупа, които си закопал.
Но тях винаги могат да ги изровят. - Хубаво, ще дойда.
Не ти трябвам. Имаш свежо попълнение, накарай го да свърши работата.
Елаяс е злопаметен.
Викнах те, защото ако нещо се обърка, тия ще искат да застрелят някого.
Успокои ме.
Да ви кажа, куражлии сте да искате тая среща.
В тоя състав, ЧР едва ли може да ни предложи нещо.
Сами преценете. Шефът ти искаше главите на босовете на 5-те фамилии.
Само Грифони се измъкна.
Доколкото знам, е защитен свидетел. - Но на гърба на тая снимка…
… е новото му име и адресът му някъде в предградията.
И какво искаш в замяна? - Подкрепата на Елаяс
във възстановяването на ЧР.
Здрасти, аз съм. На срещата съм. Ето какво предлагат.
Шефът е съгласен… при едно условие.
Нямаме полза да ходим да го ловим.
Шефът каза вие да ни докарате Грифони. После ще сме начисто.
Считай го за свършено.
Е, таксиджийо, какво си правил тук снощи цели 25 минути?
Картър! Еха, сега вече веселбата ще е пълна. Кой ти съобщи?
Никой, минавах оттук. Но ти изглежда си се изгубил, Търни. Какъв е случаят?
И аз това питам. Разполагаме само с… тоя тип.
Изглежда е мъртъв от девет часа, прострелян многократно, без документи,
само с дрехите на гърба му. - Кои са костюмарите?
Тайни служби. Не знам кой им подшушна, но долетяха минути след сигнала.
Детектив Картър, отдел "Убийства". - Ще ти звънна след малко.
Агент Реджина Викърс, тайни служби. - Идентифицирахте ли трупа?
Прощавайте, но случаят е "забулен". - Простено да ви е.
Но когато се появи труп в Ню Йорк, ние го идентифицираме.
Вадим Пушков, руснак. Интересуваме се дали сте намерили нещо у него.
Например лаптоп, телефон? - Ами, само няколко касови бележки и…
… това. Чудя се къде са половинките им. Но продължаваме да търсим.
Ял е пица на летище "Кенеди" вчера следобед,
а бива убит в парк Морнингсайд в 2:00 през нощта без багаж.
Да знаете как е стигнал дотук? С кола под наем, с такси?
Разберем ли кой го е докарал, може да открием стрелеца.
Или свидетел. - Претърсете района,
а ние ще вземем записите от камерите. По колата ще открием извършителя.
Извинете. Викърс на телефона.
Здравейте, детективе. - Таксиджията е бил в парк Морнингсайд
снощи в продължение на 25 минути, точно по времето,
когато някакъв руснак загива от тежко оловно отравяне.
Мислите ли, че нашият таксиджия е свързан с убийството?
Реших, че ти ще ми кажеш. А също, защо тайните служби разследват случая?
Нямам представа. Но ако откриете нещо, ще съм ви много благодарен.
Едва ли, те споделят информация по-трудно и от вас.
Ще видя какво ще мога да открия.
Е, какво знаем за мъртвия руснак в парка, Финч?
Вадим Пушков. Щом са замесени тайните служби,
вероятно е международен престъпник. - Изглежда нашият таксиджия е качил
неподходящ човек снощи.
Карай към моста на 59-та в Куинс. - Имате ли адрес?
Нямам адрес. Просто карай.
Не откривам телефона на жената. Или няма такъв,
или го е изключила.
Карат по моста към Куинс.
Карай до долу и завий надясно по Върнън.
Имам лошо предчувствие, Финч. - Завий надясно тук.
На много странно място отива.
Еднопосочна стесняваща се улица. - Тук можеш да спреш.
Спряха по средата на пресечката. Тя го вкара в капан, Финч.
Дължите ми $11,50.
Първо няколко въпроса. - Моля?
Снощи си возил мой приятел. Сети ли се?
А… качвам много хора… всеки ден. - Пушков. Возил си го.
Остави ли нещо в таксито? Не ме лъжи.
Вижте, г-жо, връщам таксито всяка вечер. Ако има нещо забравено,
не го намирам аз.
Погрижете се за тоя.
Съжалявам, приключих. - Виж сега, налага се да ме качиш.
Вижте, имах лош ден, разбирате ли? Бихте ли слязъл?
Боя се, че ще става още по-лош, Фърмин. - Не искам проблеми.
За жалост, никой не ни пита. А сега ме чуй.
Заклещени сме между две коли, четирима до шест стрелци.
Прицели се в задния им калник и не отпускай газта, разбра ли?
Действай, Фърмин. - Ама чакай, какво?
Хайде, Фърмин!
Г-н Рийз, добре ли си? - Нищо ми няма, Финч.
Но заплахата е доста сериозна.
Какво става, по дяволите? Кои бяха тия?
Г-н Рийз, блондинката проведе разговор малко след като слезе от таксито.
Нищо не й разбирам. Но според мен е на естонски.
Естонската мафия. Познах метода им - убийствена блокада.
Попаднах в такава в Русия. Но не им се получи.
Изключих GPS-а. Не можем да рискуваме да ни проследят.
Кой си ти? - Просто имах нужда от превоз.
Онази жена… те попита за клиент от снощи. Казва се Пушков.
Какво стана с него? - Не познавам тоя Пушков, само возя!
Какво, и мен ли ще лъжеш както излъга оная жена?
Има голяма разлика, Фърмин. Опитвам се да ти помогна, разбираш ли?
И защо ми помагаш? - Ти си честен човек, допуснал грешка.
Но си помисли животът ти ли е по-ценен или онова, което си намерил в таксито.
Хубаво. Качих оня тип край летището.
Повозихме се. Изглеждаше нервен. По телефона говореше на руски.
Знаеш руски? - Малко. Слушах дядо като малък.
Мисля, че се опитваше да продаде нещо. Наричаше го "НААБ"
и… и "пътници". Не знам за какво говореше.
Русата каза, че е оставил нещо в таксито. Какво?
Не съм ченге, Фърмин, но ако искаш да ти помогна, ще трябва да ми кажеш.
Един лаптоп. Беше под седалката, сигурно го е забравил.
Какво направи с него? - Продадох го…
На един приятел, трябваха ми пари. Виж, не бих го направил, но той…
Возих го цял ден, а той ме изпързаля. - Финч, там ли си?
Разбира се, г-н Рийз. Изглежда Пушков е щял да продаде лаптопа на естонците.
Но го е оставил в таксито? - Знаел е, че е опасно.
Искал е да се спазари за повече пари. - Явно естонците са отказали пазарлъка.
Какво, за Бога, има на тоя лаптоп? - С кого говориш?
С партньора си. На естонците не им пука, че лаптопът не е у него.
Ще го убият, само защото знае за него. - Заради някакъв лаптоп?
Заради информацията. Ако си го върнем, може би ще можем да те опазим жив.
Да започнем от приятеля ти, на когото си го продал.
Финч, изглежда естонците са ни изпреварили.
Азис?
Съжалявам, Фърмин.
Аз му продадох лаптопа, убиха го заради мен!
Лаптопът още ли е тук? - Не мисля.
Днес каза, че има купувач и ми плати. - Г-н Мансур е продал лаптопа,
преди естонците да го докопат. - Обърнали са всичко да го търсят.
Как са разбрали къде да дойдат? - Пушков сигурно е инсталирал аларма
ако някой включи лаптопа. Ако са имали кода за достъп,
са могли да засекат координатите. - И ще убият всеки,
който се докосне до него. - Проникнах в имейла на Азис.
Оказа се, че е продал лаптопа онлайн на някой си "d3mn8".
Има ли начин да го проследиш? - Ако открие, какво има на лаптопа,
може да го препродаде. Ако е така, ще влезе в нелегалната мрежа
и ще се опита да го продаде на черния пазар в техните форуми.
Ще се опитам да го проследя и да си уговоря среща с него.
Ами Азис? - Полицията ще е тук всеки момент.
Ще открият кой е убил приятеля ти. По-добре да изчезваме,
щото ти си следващият.
Нека позная, шофьорът е признал за убийството на руснака в парка.
Не точно. Добрата новина или лошата? - Започни с добрата.
Пушков е убит от естонската мафия. Те издирват лаптопа,
който е оставил в таксито. - Това обяснява тайните служби.
Защо толкова отчаяно искат лаптопа? - Все още не знам, но ще убият всеки,
който го докосне. Оглеждай се за една блондинка, тя ги ръководи.
Ще хвана аналитиците ни за естонците. Така, каква е лошата новина?
Оставили са още един труп. Ще ти изпратя адреса.
Не трябваше да взимам лаптопа. Знаех си, че ще е грешка!
Каквото и да правя, все лошо. - Имаш предвид, че се забърка
с трафикант като Мендоса ли? - Мендоса беше нашият контакт.
Когато забегнахме, организира всичко. Той ни прекара до Ню Йорк.
Срещу дял от сумата по договорите ви? - Това беше условието му.
Обещаваше всичко.
Мислех, че с бейзбол… в тая страна ще забогатея,
но тази игра… знаеш, измамна е.
И увредиш ли се… край. - Не можеш да играеш,
няма пари. Ставаш никой.
Затова Мендоса е открил друг начин да спечели от теб - семейството ти.
Да, обеща да ми помогне. Но сега ми го начуква. Не му дреме.
Иска ми се да не бях напускал Куба. - Постъпил си смело -
опитал си да осигуриш семейството си. - Американската мечта, нали така?
Намери си добра работа, купи си къща… Отказвам се от всичко това,
само за да видя пак семейството си. Да отгледам сина си.
Ах, той дори няма да ме познае. - Ще оправим нещата, Фърмин.
Но трябва да ми се довериш. - Имам ли избор?
Този ваш информатор… откъде знае, че естонците са убили Пушков?
Издирват лаптоп, който е бил у него. Знаете ли какво има на него?
А вие, детективе? - Още не. Но подозирам,
че е нещо, застрашаващо правителството. Права ли съм?
Вижте, аз само се опитвам да помогна.
Вадим Пушков беше невероятен хакер единак.
За пръв път го забелязахме преди 5 г. Открадна 100 000 номера
на кредитни карти. Вторият път хакна станция за управление
на безпилотни самолети в Невада и продаде шифъра на полетите
в мрежата на купувач от Пакистан. - Значи отново сте го засекли
и сте се надявали да го заловите, преди да е продал откраднатото.
Проблемът е, че нямаме представа какво е откраднал Пушков този път.
Не ми се мисли какво ще стане ако тоя лаптоп попадне
у неподходящи хора. - Най-добре елате с мен.
Къде отиваме? - При труп в компютърен магазин
в Ийст Вилидж. Последният, продал лаптопа.
Г-н Рийз, продължавам да търся d3mn8. Но мисля, че открих
какво има на лаптопа на Пушков. - Какво, Финч?
Детектив Картър каза, че у Пушков са намерили касов бон за $275
за кратко паркиране на летището. - $275?
Че това кратко ли е? - Да, но и не е летял.
Та, щом Ордоньес го е чул да казва "НААБ", вероятно е имал предвид
Националната Автоматична Агентурна База данни.
Предполагам, че е откраднал информация за огромен брой пътници -
адреси, пропуски за ФБР, биометрични данни…
Тоест биха могли да вкарат в страната, когото поискат с чужда самоличност.
Може да го докопат терористи. - Подобен пробив е ценен,
само ако никой не узнае, поради което убиват всеки, докоснал се до лаптопа.
А, подозренията ми се потвърдиха. Открих обява за лаптопа
в нелегалния нет, пусната от d3mn8. Опитва се да го продаде за $50 000.
Открил е на какво е попаднал и колко струва.
Ако е жив дотогава. Ще се опитам да го купя, да уредя среща.
Г-н Рийз, свързах се с d3mn8 на черния пазар.
Разбрахме се за цената на лаптопа. Пращам ти адреса, иди да го купиш.
Какво е това място? - Финч, тук няма никого.
Апартаментът е празен. - Как така е празен?
Макар да сме двама в тая стая…
… не сме сами. Някой ни наблюдава.
Фъско. - Боуман ще мине да те вземе.
Приберете пратката и я доставете.
Слушай, доста мислих над това. Не мога. Трябва да се пазя чист…
Няма да съм ви от полза зад решетките. - О, ще ти намерим занимание, Лайънъл.
Освен това и така не си ми особено полезен.
Не, съжалявам, просто не мога. - Така ли? Добре, Лайънъл.
Сам си го изпроси.
Г-н Рийз, получих съобщение от d3mn8. Отказа сделката.
Явно не харесва външния ти вид. - Че какво ми е, по дяволите?
Приличал си му на федерален. Анулира сделката.
В тоя лаптоп ми е надеждата да спасим живота на Ордоньес.
d3mn8 се мисли за по-умен, отколкото е. Вече и той е в смъртна опасност.
Прихванах сигнала от камерата му и го проследих до местонахождението му.
Адресът е на билярдна зала "Йонгсон".
Предполагам, че и естонските ни приятели търсят d3mn8, Финч.
Ще се позабавим.
Г-н Рийз?
Май ще трябва да се срещна с d3mn8 лично.
Излиза ли ти се? Ела.
Да, Лайънъл? - Да не прекъсвам нещо?
Донякъде. Ще ти звънна след малко.
Да? - Хубаво, съгласих се. В колко часа?
Това е записът от охранителната камера в компютърния магазин.
Заснела е Азис Мансур да излиза с лаптопа.
45 минути по-късно се връща без него. - Без лаптопа, сигурно го е продал.
Но вижте това. 20 минути по-късно… - Тази е от досието.
Естонска убийца - Ирина Кап.
Интерпол я издирва от 6 месеца.
Излязла си е. 10 минути по-късно г-н Мансур умира под дъжд от куршуми.
Нашето ангелче на смъртта.
Да? - Идвам при един човек.
Кой сте вие? И какво желаете? - Нося парите.
Но вие не сте… d3mn8. - Откъде знаете?
Знам, че той седи ей там. А щом наблюдава безжична камера
от телефона си, би трябвало да си скрие IP адреса по-добре.
Опасно е да ме докосвате.
Благодаря.
Мирен!
Да видя парите. - Нямам опит в тия неща,
но мисля, че първо трябва да видя лаптопа.
Не работиш за естонците. - Така е.
Вече се опита да купиш лаптопа. Но не ми хареса видът на партньора ти.
Затова си уредихте среща с естонците, като мислехте, че ще платят повече.
Грешите.
$100 000 в дребни банкноти. Удвоих цената ви.
Каква е уловката? - Уловката, Албърт,
е да си тръгнеш на секундата, изчезни и не се мяркай минимум една година.
Особено в къщата на майка ти в Куинс, където живееш сега.
Вземи парите и иди много, много далеч. Едни много лоши хора искат лаптопа.
И ако разберат дори, че си го виждал, ще те убият.
Така че това е уловката, Албърт.
Тогава защо го искаш? - Мен не ме мисли. Вземи парите.
Тръгвай… веднага!
Съжалявам, Финч, задържаха ме. Къде е билярдната?
Взе ли лаптопа? - Да, лаптопът е у мен, г-н Рийз.
Но се боя, че трябва да побързаш.
Мисля, че имаш нещо, което ми принадлежи.
Отвори ли го? - Няма нужда, знам какво има в него.
И знам, че няма да позволя да го вземеш. На никаква цена.
Много харесвам мъже с очила.
Жалко.
Застреляйте кучето.
Пак си помислете, момчета.
Г-н Рийз!
Дръж!
Добър опит.
Малко височко… и встрани, но се получи.
Седни! Добро момче, добро момче.
Здрасти, Картър… изпусна веселбата. Къде ходиш?
ФБР тъкмо засече GSM-а на блондинката в някаква корейска билярдна.
Там сте, така ли? Тогава изчезвайте.
Ще ни качиш ли?
Грифони трябва да излезе вече.
Ей, излез за малко? Бившата е. Да й кажа, че ще закъснея за детето.
Хубаво.
Да, Фъско. - Здрасти, Лайънъл.
Отдавна не съм те чувал. - Здрасти, какво става?
Ти ме потърси, Лайънъл. Забрави ли? Връщам ти обаждането.
Да, извинявай. Бях… погълнат от един случай.
Е, можеше да помогнеш и на нас. Какво искаш?
Не, нищо. Не се безпокой, всичко е наред.
Чудесно. Радвам се, че се обади. Трябва да затварям.
Да, и аз.
Действаме.
Добре ли си? Изглеждаш ужасно. - О, нищо ми няма.
Идва. Ще го сгащим в колата.
Я чакай, смее ли се? - Какво се смееш, Грифони?
Смея се… защото не съм аз този, който ще гушне букета.
Съжалявам, момчета. Елаяс ми каза, че може да наминете.
Откакто се издъних, се опитвам да спечеля благоволението му.
Подобно на теб и ЧР. О, да.
А ти… Елаяс иска да предадеш едно съобщение
на твоя приятел Симънс и на ЧР.
Няма и следа от Ирина Кап. - И никой нищо не знае за лаптопа.
Все още е на черния пазар.
Не си библиотекар, а? - Не се безпокойте за таксито.
Поръчал съм ви чисто ново. - И преди да съм забравил…
Таксата за цял ден возене. Мисля, че ще си доволен от бакшиша.
Агент Викърс, този господин се казва Фърмин Ордоньес.
Разбрах, че е помогнал много в проследяването на естонците,
които убиха Пушков и Мансур. - Благодаря за помощта.
О, за нищо. - Също така имал нещо,
което търсите. - Наистина ли?
Къде е? - Ще ни го донесе,
ако му съдействаме за нещо. - Какво е то?
Ще са нужни съвсем малко средства и малко помощ от бреговата охрана.
Не мога да повярвам, че сте тук.
Аз също.
Умееш ли да ловиш?
Хубаво, хубаво.
Отдалечи се малко.
Браво.
Чудя се, как успя. Но много се радвам.
Така е. И аз знам някои трикове.
Ела. - Явно.
Но трябва да те попитам… Какво става с Лайънъл?
Какво искаш да кажеш? - Нищо.
Ще го наглеждам.
Мерси.
Какво стана там, по дяволите? - Ти ми кажи.
Защото те знаеха, че ще отидем. Изиграха ни.
Това, което не разбирам… Застреляли са Боуман,
а теб са те пуснали да си ходиш. - Искаха да предам съобщение на ЧР.
Елаяс каза, да вървите по дяволите. Честно казано, споделям мнението му.
Картър. Чакайте, по-спокойно. Кой се обажда?
Какво искате да кажете? Почакайте, един момент.
Какво беше това? - Анонимен сигнал.
За какво? - За Дейвидсън.
Детективът от вътрешния отдел, който изчезна миналия февруари.
Каза, че бил убит… от ченге.
Превод и субтитри: Емил Милев
http://subs.sab.bz/ Translator's heaven 2012